stanford-oval/wikipedia huggingface dataset:
ไอแซก สเติร์น

| Isaac Stern |
| --- | --- |

ข้อมูลพื้นฐาน
ชื่อเกิด: ไอแซก สเติร์น
เกิด: 21 กรกฎาคม ค.ศ. 1920
ที่เกิด: แกรมิยาแนตส์ ประเทศยูเครน
เสียชีวิต: 22 กันยายน ค.ศ. 2001 (81 ปี)
แนวเพลง: ดนตรีคลาสสิก
อาชีพ: นักดนตรี
เครื่องดนตรี: ไวโอลิน
ช่วงปี: ค.ศ. 1936–2001
ไอแซก สเติร์น (อังกฤษ: Isaac Stern; ยูเครน: Ісаак Стерн) เป็นนักไวโอลินชาวอเมริกันเชื้อสายยูเครน  เป็นนักไวโอลินที่มีชื่อเสียงในระดับโลก มีผลงานบันทึกเสียงเป็นจำนวนมาก
สเติร์นเกิดที่เมืองแกรมิยาแนตส์ ประเทศยูเครน ได้ย้ายตามครอบครัวมาอยู่ที่ซานฟรานซิสโกตั้งแต่อายุได้ 14 เดือน และเข้าศึกษาการเล่นไวโอลินจาก San Francisco Conservatory of Music และเรียนหลักสูตรส่วนตัวกับหลุยส์ เพอร์ซิงเกอร์ นักไวโอลินและเปียโนมีชื่อ
สเติร์นเริ่มมีชื่อเสียงตั้งแต่อายุ 15 ปี จากการแสดงเดี่ยวไวโอลินคอนแชร์โตหมายเลข 3 ของกามีย์ แซ็ง-ซ็องส์ ร่วมกับวงซานฟรานซิสโกซิมโฟนี จากนั้นได้บรรเลงและบันทึกเสียงผลงานคอนแชร์โตไว้เป็นจำนวนมาก ทั้งของบราม, บัค, เบทโฮเฟิน, ไชคอฟสกี, วีวัลดี และคีตกวีในยุคหลัง เช่น บาร์เบอร์, บอร์โตก, สตราวินสกี, เบิร์นสไตน์ เป็นต้น
สเติร์นมีผลงานเล่นดนตรีประกอบภาพยนตร์หลายเรื่อง เช่น ภาพยนตร์ Humoresque (1946), Fiddler on the Roof (1971)  และภาพยนตร์สารคดี From Mao to Mozart: Isaac Stern in China (1980)
สเติร์นได้รับรางวัลแกรมมีเกียรติยศ Lifetime Achievement ในปี 1987
โรงพยาบาลคลินิกแฟออฟานียา

| โรงพยาบาลคลินิกแฟออฟานียา |
| --- | --- |

ภูมิศาสตร์
ที่ตั้ง: นอวอซิลกือ, เขตเคียฟ-สเวียตอชึน, ประเทศยูเครน
พิกัด: 50°21′44″N 30°29′14″E﻿ / ﻿50.36215°N 30.487254°E﻿ / 50.36215; 30.487254
ประวัติ
เปิดให้บริการ: 9 กุมภาพันธ์ ค.ศ. 1965
ลิงก์
เว็บไซต์: www.feofaniya.org
โรงพยาบาลคลินิกแฟออฟานียา (ยูเครน: Кліні́чна ліка́рня «Феофа́нія»; อังกฤษ: Feofaniya Clinical Hospital) เป็นโรงพยาบาลการจัดการกิจการของรัฐแห่งประเทศยูเครน ซึ่งกำหนดให้ให้บริการทางการแพทย์แก่เจ้าหน้าที่ยูเครน โรงพยาบาลนี้ตั้งอยู่ในเขตชานเมืองทางใต้ของเคียฟ ถัดจากหมู่บ้านนอวอซิลกือของเขตเคียฟ-สเวียตอชึน และถัดจากโรงพยาบาลยังมีหอดูดาวหลักของสถาบันวิทยาศาสตร์แห่งชาติของประเทศยูเครนตั้งอยู่
ประวัติ

| ภาพหลายรูปจากแหล่งข้อมูลภายนอก |
| --- | --- |
 №-1
 №-2
 №-3
 №-4
โรงพยาบาลเปิดอย่างเป็นทางการเมื่อวันที่ 9 กุมภาพันธ์ ค.ศ. 1965 ที่ฟาร์มเลี้ยงผึ้งใหม่ (Nova Pasika khutir) โดยเป็นทรัพย์สินเดิมของอารามถ้ำเคียฟถัดจากป่าฮอลอซียิว ซึ่งอยู่ทางใต้จากเคียฟ ครั้นตั้งแต่ ค.ศ. 1934 ฟาร์มก็ปิดตัวและทรัพย์สินก็ว่าง การก่อสร้างโรงพยาบาลแห่งใหม่เริ่มขึ้นใน ค.ศ. 1961 และใน ค.ศ. 1965 แป.ชูปึก รัฐมนตรีว่าการกระทรวงหลักประกันสุขภาพของยูเครน (สาธารณรัฐสังคมนิยมโซเวียตยูเครน) ได้ลงนามในคำสั่ง #75 เพื่อเปิดโรงพยาบาลของคณะบริหารที่ 4 ของกระทรวงหลักประกันสุขภาพ ส่วนผู้ป่วยรายแรกได้รับการดูแลเมื่อวันที่ 17 กุมภาพันธ์ ค.ศ. 1995
แรกเริ่มเดิมที โรงพยาบาลนี้มีเตียง 135 เตียง และแผนกรักษา 10 แผนก โดยมีแพทย์ 34 คน และพยาบาล 186 คน ส่วนการสนับสนุนด้านเทคนิคมีให้โดยวิศวกร, ช่างเทคนิค และคนงานอื่น ๆ 113 คน เนื่องจากได้รับการสนับสนุนทางการเงินอย่างสม่ำเสมอจากงบประมาณของประเทศยูเครน โรงพยาบาลจึงมีอุปกรณ์ทางการแพทย์ที่ทันสมัย กระทั่งใน ค.ศ. 2002 โรงพยาบาลได้ย้ายไปอยู่ที่ฝ่ายการจัดการกิจการของรัฐตามคำสั่งของประธานาธิบดียูเครน
แหล่งข้อมูลอื่น

เว็บไซต์ทางการ
Information at the website of the State Management of Affairs
ไอศวรรยา ราย

| ไอศวรยา ราย |
| --- | --- |

สารนิเทศภูมิหลัง
เกิด:  (1973-11-01) 1 พฤศจิกายน ค.ศ. 1973 (51 ปี) ไอศวรยา ราย รัฐกรณาฏกะ อินเดีย
คู่สมรส: อภิเษก พัจจัน (สมรส 2007)
บุตร: 1 คน
อาชีพ: นักแสดง
ปีที่แสดง: 1991–ปัจจุบัน
ไอศวรยา ราย (อักษรโรมัน: Aishwarya Rai, ฮินดี: ऐश्वर्या राय, กันนาดา: ಐಶ್ವರ್ಯಾ ರೈ; เกิด 1 พฤศจิกายน ค.ศ. 1973)หรือ ไอศวรยา ราย พัจจัน เป็นนักแสดงหญิงชาวอินเดีย ก่อนที่เธอได้รับงานเป็นนักแสดง เธอได้เป็นนางแบบมาก่อน มีชื่อเสียงมาจากการประกวดนางงาม ซึ่งได้ตำแหน่งมิสเวิลด์ ในปี ค.ศ. 1994 เธอได้รับการยกย่องว่าเป็นนักแสดงที่มีอิทธิพลได้รับความนิยมมากที่สุดในอินเดีย และสื่อหลายแขนงอ้างว่าเธอเป็น "สตรีที่สวยที่สุดในโลก"
ไอศวรยา ราย แสดงภาพยนตร์เรื่องแรก ในปี ค.ศ. 1997 และมีผลงานประมาณ 40 เรื่อง ทั้งในภาษาฮินดี ภาษาทมิฬ ภาษาเบงกอล และภาษาอังกฤษ ภาพยนตร์ที่ทำให้เป็นที่รู้จักในระดับนานาชาติคือเรื่อง Devdas (เทวทาส ทาสหัวใจเหนือแผ่นดิน) แสดงคู่กับศาห์รุข ข่าน ในปี 2002 Bride & Prejudice (ปิ๊งรัก เจ้าสาวช่างเลือก) ปี 2004 และ The Last Legion (ตำนานดาบคิงอาเธอร์) ปี 2007
ไอศวรรยา ราย ได้สมรสกับอภิเษก พัจจัน บุตรชายของนักแสดงชื่อดังอมิตาภ พัจจัน เมื่อเดือนเมษายน ค.ศ. 2007
ทะเลลิเบีย

ทะเลลิเบีย
ทะเลลิเบีย (อังกฤษ: Libyan Sea; ละติน: Libycum Mare; อาหรับ: البحر الليبي; กรีก: Λιβυκό πέλαγος) เป็นส่วนหนึ่งของทะเลเมดิเตอร์เรเนียน ทางเหนือของชายฝังทวีปแอฟริกาซึ่งเป็นที่ตั้งของเมืองลิเบียโบราณ อย่างไซเรนิกาและมาร์มาริกา (ชายฝั่งที่ปัจจุบันคือลิเบียตะวันออกและอียิปต์ตะวันตก ระหว่างเมืองโทบรุก (Tobruk) และอะเล็กซานเดรีย) มีการเอ่ยชื่อนี้โดยนักภูมิศาสตร์โบราณเพื่ออธิบายถึงทะเลเมดิเตอร์เรเนียนทางใต้ แต่ชื่อนี้ก็มีใช้ในนักเขียนแนวท่องเที่ยวสมัยใหม่และนักเขียนแผนที่
ชายฝั่งทางใต้ของเกาะครีตเป็นขอบพื้นที่ของทะเลลิเบีย ซึ่งบริเวณนี้มีเมืองโบราณตั้งแต่ยุคสัมฤทธิ์ เช่นคอมมอส, ฮาเจียไทรอาดา และไพส์ทอส
ทางตะวันออกของทะเลลิเบียคือ ทะเลลิแวนไทน์ ทางทิศเหนือคือทะเลไอโอเนียน และทางตะวันตกคือช่องแคบซิซิลี
ไวเศษิกะ

ไวเศษิกะ (Vaisheshika; สันสกฤต: वैशेषिक) เป็นปรัชญาหนึ่งในศาสนาฮินดู เกิดขึ้นหลังพุทธกาล ผู้สถาปนาลัทธินี้คือฤๅษีกรณาทะ ผู้แต่งไวเศษิกสูตร คำนี้มาจากภาษาสันสกฤตหมายถึงความแตกต่างหรือคุณลักษณะเฉพาะ เป็นแนวคิดแบบพหุสัจนิยม เชื่อว่าส่วนที่เล็กที่สุดของสสารคือปรมาณูมีจำนวนมาก แบ่งแยกไม่ได้และเป็นองค์ประกอบพื้นฐานของโลก พระเจ้าสูงสุดคือพระมเหศวรเป็นผู้สร้างโลก โดยเจตจำนงของพระองค์ จะกระตุ้นให้ปรมาณูมารวมตัวกัน จนเกิดเป็นสิ่งต่างๆและเป็นโลกในที่สุด เมื่อพระมเหศวรมีเจตจำนงที่จะทำลายโลก ปรมาณูแยกตัวออก โลกก็จะสลายไป เป้าหมายในการดำรงชีวิตคือโมกษะ ซึ่งเป็นภูมิของผู้ไม่มีกิเลส เมื่อชีวาตมันหลุดพ้นจากกิเลส ก็เข้าถึงโมกษะ
โดยทั่วไป ลัทธินี้มีแนวคิดคล้ายลัทธินยายะ ต่างกันที่รายละเอียด เช่น แหล่งความรู้ นยายะมี 4 แหล่ง ไวเศษิกะมี 2 แหล่ง ความรู้ประเภทประจักษ์ประมาณ นยายะถือว่าเกิดจากประสาทสัมผัสทั้งห้า แต่ไวเศษิกะถือว่าเกิดจากตาเท่านั้น เป็นต้น
ความตกลงวอชิงตัน

| --- | --- |
อาลียา อีเซตเบกอวิช ประธานาธิบดีแห่งบอสเนีย และ ฟรานโย ตุชมาน ลงนามในความตกลงวอชิงตัน
ประเภท: ความตกลงหยุดยิง
วันลงนาม: 18 มีนาคม 1994
ที่ลงนาม: วอชิงตัน ดี.ซี., สหรัฐเวียนนา, ออสเตรีย
วันตรา: 24 มีนาคม 1994
วันมีผล: 30 มีนาคม 1994
ผู้ลงนาม:   อาลียา อีเซตเบกอวิช   ฮาริส ซิลาจ์ซิช   ฟรานโย ตุชมาน   มาเต กรานิช   เครสซิมีร์ ซูบัค 
ภาคี:   บอสเนียและเฮอร์เซโกวีนา   เฮิร์ตเซก-บอสเนีย   โครเอเชียเป็นพยานโดย:   สหรัฐ 
ผู้ให้สัตยาบัน: รัฐสภาแห่งสหพันธรัฐบอสเนียและเฮอร์เซโกวีนา
ภาษา: บอสเนีย โครเอเชีย
ความตกลงวอชิงตัน (Croatian: washingtonski sporazum; Bosnian: vašingtonski sporazum) เป็นความตกลงหยุดยิงระหว่างสาธารณรัฐบอสเนียและเฮอร์เซโกวีนากับสาธารณรัฐโครเอเชียแห่งเฮิร์ตเซก-บอสเนีย ลงนามเมื่อวันที่ 18 มีนาคม 1994 ในกรุงวอชิงตัน ดี.ซี. ลงนามโดยนายกรัฐมนตรีบอสเนีย ฮาริส ซิลาจ์ดซิช , มาเต กรานิช รัฐมนตรีต่างประเทศโครเอเชีย และประธานาธิบดีเฮอร์เซก-บอสเนีย เครซิมีร์ ซูบัค
ภายใต้ความตกลง ดินแดนรวมที่ยึดครองโดยโครเอเชียและบอสเนียถูกแบ่งออกเป็นสิบเขตปกครองตนเอง ก่อตั้งสหพันธรัฐบอสเนียและเฮอร์เซโกวีนา และยุติสงครามโครแอต-บอสนีแอก ระบบเขตการปกครองได้รับเลือกเพื่อป้องกันการครอบงำโดยกลุ่มชาติพันธุ์หนึ่งเหนืออีกกลุ่มชาติพันธุ์หนึ่ง
กรอบความตกลงวอชิงตันที่ลงนามในเวลาต่อมาได้สร้างสหพันธรัฐที่รวมตัวกันอย่างหลวมๆ ระหว่างโครเอเชียและสหพันธรัฐบอสเนียและเฮอร์เซโกวีนา ซึ่งเป็นหนึ่งในเป้าหมายของความตกลงนี้
โอเลอ เรอเมอร์

โอเลอ เรอเมอร์
โอเลอ เครสเตินเซิน เรอเมอร์ (เดนมาร์ก: Ole Christensen Rømer, [olə ˈʁœːˀmɐ], 25 กันยายน พ.ศ. 2187 - 19 กันยายน พ.ศ. 2253) เป็นนักดาราศาสตร์ชาวเดนมาร์ก เป็นคนแรกที่คิดค้นวิธีวัดอัตราเร็วของแสง
ชีวประวัติ

เรอเมอร์เกิดที่เมืองออร์ฮูสเมื่อ 19 กันยายน 1644 เป็นลูกชายของ เครสเติน เพเดอร์เซิน (Christen Pedersen) ซึ่งเป็นพ่อค้ากัปตันเรือ และ แอนแน อูลอฟสแดทเทอร์ สโตร์ม (Anna Olufsdatter Storm) ซึ่งเป็นลูกสาวตระกูลร่ำรวย สำหรับนามสกุล เรอเมอร์ (Rømer) นั้นถูกเติมต่อเข้าโดยมีที่มาจากชื่อเกาะเรอเมอ (Rømø) ทางตะวันตกของเดนมาร์ก แทบไม่มีบันทึกเกี่ยวกับเขาในช่วงวัยเยาว์ก่อนปี 1662 ซึ่งเขาจบการศึกษาจากโรงเรียนในออร์ฮูสแล้วย้ายไปอยู่โคเปนเฮเกน เข้าศึกษาในมหาวิทยาลัยโคเปนเฮเกน
โอโช

บทความนี้เกี่ยวกับคำเรียกนักบวชในศาสนาพุทธ สำหรับคุรุชาวอินเดีย ดูที่ รัชนีศ
ในภาษาญี่ปุ่น โอโช (ญี่ปุ่น: 和尚, oshō) เป็นคำเรียกนักบวชระดับสูงในศาสนาพุทธนิกายเซนและนิกายโจโดะ
ศัพทมูล

คำว่า 和尚 ตรงกับภาษาจีนกลางว่า เหอซั่ง มาจากคำว่า "อุปาธฺยาย" (สันสกฤต: उपाध्याय) ซึ่งแปลว่า อุปัชฌาย์ ต่อมาในภาษาจีนความหมายเปลี่ยนไปเป็นภิกษุระดับสูง แต่ในปัจจุบันกลายเป็นภิกษุโดยทั่วไป
ในภาษาญี่ปุ่นปัจจุบันคำว่า 和尚 ยังคงหมายถึงนักบวชระดับสูง เช่น เจ้าอาวาส อุปัชฌาย์ แต่แต่ละนิกายออกเสียงแตกต่างกัน โดยนิกายเซนและโจโดะอ่านว่า โอโช (oshō) นิกายเทนไดและเคงนอ่านว่า คาโช (kashō) ส่วนนิกายชินงน ฮสโซ ริตสึ และโจโดะชิน อ่านว่า วาโจ (wajō)
โรแบร์ต บาราญ

| โรแบร์ต บาราญ |
| --- | --- |

เกิด: 22 เมษายน ค.ศ. 1876(1876-04-22) เวียนนา จักรวรรดิออสเตรีย-ฮังการี
เสียชีวิต: 8 เมษายน ค.ศ. 1936(1936-04-08) (59 ปี) อุปซอลา สวีเดน
สัญชาติ: ออสเตรีย-ฮังการี สวีเดน
ศิษย์เก่า: มหาวิทยาลัยเวียนนา
รางวัล: รางวัลโนเบลสาขาสรีรวิทยาหรือการแพทย์ (ค.ศ. 1914)
อาชีพทางวิทยาศาสตร์
สาขา: การแพทย์
สถาบันที่ทำงาน: มหาวิทยาลัยอุปซอลา
 
โรแบร์ต บาราญ (ฮังการี: Róbert Bárány; 22 เมษายน ค.ศ. 1876 – 8 เมษายน ค.ศ. 1936) เป็นนักโสตวิทยาชาวออสเตรีย-ฮังการี เกิดที่กรุงเวียนนา ในครอบครัวชาวยิวฮังการี เป็นบุตรของอิกนาซ บาราญ และมาริยา ฮ็อค บาราญเรียนวิชาแพทย์ที่มหาวิทยาลัยเวียนนา เมื่อทำงานเป็นแพทย์ บาราญได้ทดลองฉีดของเหลวเข้ารูหูของผู้ป่วยเพื่อลดอาการวิงเวียน เขาพบว่าเมื่อฉีดของเหลวเย็นเข้าไป ผู้ป่วยจะมีอาการรู้สึกหมุนและตากระตุก และเมื่อเปลี่ยนเป็นของเหลวอุ่น ผู้ป่วยจะมีอาการตากระตุกในทิศทางตรงข้าม บาราญจึงตั้งสมมติฐานว่าเอนโดลิมฟ์จะต่ำลงเมื่ออยู่ในอุณหภูมิเย็นและสูงขึ้นเมื่ออยู่ในอุณหภูมิอุ่น เขาพบว่าทิศทางการไหลของเอนโดลิมฟ์มีผลต่อการรับรู้อากัปกิริยาและการรักษาสมดุลของร่างกาย บาราญได้ทดลองจนพบว่าการผ่าตัดสามารถรักษาโรคทางระบบรักษาสมดุลได้ หลังจากนั้นเขาได้ศึกษาด้านอื่น ๆ ของการรักษาสมดุล รวมถึงหน้าที่ของสมองส่วนซีรีเบลลัม
ในช่วงสงครามโลกครั้งที่หนึ่ง บาราญทำงานเป็นศัลยแพทย์ในกองทัพออสเตรีย-ฮังการี แต่ถูกกองทัพรัสเซียจับตัว ขณะถูกคุมขัง บาราญได้รับแจ้งว่าเขาเป็นผู้ที่ได้รับรางวัลโนเบลสาขาสรีรวิทยาหรือการแพทย์ประจำปี ค.ศ. 1914 บาราญได้รับการปล่อยตัวในปี ค.ศ. 1916 หลังมีการเจรจาทางการทูตระหว่างรัสเซียกับกาชาด บาราญเข้าร่วมพิธีรับรางวัลโนเบลในปีเดียวกัน ปีต่อมา บาราญดำรงตำแหน่งศาสตราจารย์ที่คณะแพทยศาสตร์ มหาวิทยาลัยอุปซอลา และดำรงตำแหน่งนี้จนกระทั่งเสียชีวิต
ด้านชีวิตส่วนตัว บาราญแต่งงานกับอีดา เฟลีซีทัส แบร์เกอร์ ในปี ค.ศ. 1909 มีบุตรด้วยกัน 3 คน บาราญเสียชีวิตที่เมืองอุปซอลาในปี ค.ศ. 1936
ไซปรีออตคัพ (นอร์เทิร์นไซปรัส)

| --- | --- |
ก่อตั้ง: 1956; 68 ปีที่แล้ว (1956)
ภูมิภาค: นอร์เทิร์นไซปรัส
จำนวนทีม: หลากหลาย
ทีมชนะเลิศปัจจุบัน: Yenicami Ağdelen (สมัยที่ 7)
ทีมที่ประสบความสำเร็จที่สุด: Çetinkaya Türk SK (17 สมัย)
เว็บไซต์: www.ktff.net
ไซปรีออตคัพ (ตุรกี: Kıbrıs Kupası) เป็นการแข่งขันฟุตบอลแบบแพ้คัดออกระดับสูงสุดของนอร์เทิร์นไซปรัส อยู่ภายใต้การดูแลของสหพันธ์ฟุตบอลตุรกีไซปรัส เริ่มจัดการแข่งขันตั้งแต่ ค.ศ. 1956 ในชื่อ Kıbrıs Kupası บางครั้งรู้จักกันในชื่อ "เฟเดอเรชันคัพ" ต่อมาใน ค.ศ. 2014 ได้เปลี่ยนกลับไปใช้ชื่อ "Kıbrıs Kupası" อีกครั้ง ทีมชนะเลิศไซปรีออตคัพนี้ จะพบกับทีมชนะเลิศซือเปร์ลีกในเคทีเอฟเอฟ ซูเปอร์คัพ
แหล่งข้อมูลอื่น

List of cup finals – RSSSF
| ด ค ก ฟุตบอลในนอร์เทิร์นไซปรัส |
| --- | --- |
สมาคมฟุตบอลไซปรัสตุรกี
ทีมชาติ:  ชาย  U-21  U-15  U-14  U-12  XI  หญิง 
ลีก:  เคทีเอฟเอฟ ซือเปร์ลีก  KTFF 1. Lig  BTM 1. Lig  BTM 2. Lig  U21 Süper Lig  U21 Bölgesel Lig  U17 Süper Lig  U15 Ligi  ลีกหญิง 
ถ้วย:  ไซปรีออตคัพ  เคทีเอฟเอฟ ซูเปอร์คัพ  Ahmet Sami Topcan Kupası 
 รายชื่อสโมสร  ConIFA
โรงพยาบาลอภิบาลภูมิภาคมารีอูปอล

| โรงพยาบาลอภิบาลภูมิภาคมารีอูปอล |
| --- | --- |
อาคารหลักโรงพยาบาลอภิบาลภูมิภาคมารีอูปอล


ภูมิศาสตร์
ที่ตั้ง: 46 ถนนทรอยต์สกา 87547 มารีอูปอล, แคว้นดอแนตสก์, ประเทศยูเครน
พิกัด: 47°06′38″N 37°30′44″E﻿ / ﻿47.11056°N 37.51222°E﻿ / 47.11056; 37.51222
หน่วยงาน
รูปแบบทุน: สาธารณะ
ประเภท: โรงพยาบาลเพื่อการเรียนการสอน
สังกัด: มหาวิทยาลัยการแพทย์แห่งชาติดอแนตสก์
บริการสุขภาพ
แผนกฉุกเฉิน: มี
จำนวนเตียง: 550 เตียง (ค.ศ. 2019)
ประวัติ
ชื่อเดิม: โรงพยาบาลนครมารีอูปอล 2
เปิดให้บริการ: 22 เมษายน 1980; 44 ปีก่อน (1980-04-22)
ลิงก์
เว็บไซต์: www.olil.com.ua
ลิงก์อื่น: www.facebook.com/olilmariupol/
โรงพยาบาลอภิบาลภูมิภาคมารีอูปอล (ยูเครน: Обласна лікарня інтенсивного лікування м.Маріуполь; อังกฤษ: Mariupol regional intensive care hospital) เดิมชื่อ โรงพยาบาลนครมารีอูปอล 2 (ยูเครน: Маріупольська міська лікарня № 2; อังกฤษ: Mariupol City Hospital No. 2) เป็นโรงพยาบาลที่ใหญ่ที่สุดในภูมิภาคดอแนตสก์ ในมารีอูปอล (ประเทศยูเครน) โดยออกแบบมาเพื่อให้การดูแลผู้ป่วยในและผู้ป่วยนอกในระดับตติยภูมิแก่ผู้อยู่อาศัยในภูมิภาค และระดับทุติยภูมิแก่ประชากรของภาคกลางที่ใหญ่ที่สุดของมารีอูปอล
ประวัติ

โรงพยาบาลอภิบาลภูมิภาคมารีอูปอลก่อตั้งขึ้นในฐานะโรงพยาบาลนครมารีอูปอล (จดานอฟ) #2 ในเดือนเมษายน ค.ศ. 1980
เมื่อวันที่ 22 ธันวาคม ค.ศ. 2016 ตามคำสั่งของประธานการบริหารรัฐระดับภูมิภาคดอแนตสก์หมายเลข 1163 "ในการยอมรับทรัพย์สินส่วนกลางของชุมชนอาณาเขตของหมู่บ้าน, เมือง, นครที่อยู่ภายใต้การควบคุมของสภาภูมิภาค, ทรัพย์สินส่วนรวมของสถาบันเทศบาล" โรงพยาบาลนครมารีอูปอล 2 ซึ่งเป็นโรงพยาบาลนครได้เปลี่ยนเป็นโรงพยาบาลระดับภูมิภาค โดยมีการเปลี่ยนชื่อ
ใน ค.ศ. 2019 โรงพยาบาลยังคงดำเนินการปรับปรุงด้านความร้อนของห้อง รวมถึงการซ่อมแซมที่จำเป็นของหน่วยปฏิบัติการและแผนกฉุกเฉิน ตลอดจนการขยายห้องเอ็มอาร์ไอ
หน่วยของโรงพยาบาล

1 มกราคม 2565:
เวชศาสตร์ฉุกเฉิน (เร่งด่วน, ห้องผ่าตัดขนาดเล็ก, ห้องฉุกเฉิน)
ศัลยกรรม 1 (ทั่วไป, ช่องท้อง, เลือดออกในทางเดินอาหาร)
ศัลยกรรม 2 (หนองบำบัดน้ำเสีย, ศัลยศาสตร์ลำไส้ใหญ่และทวารหนัก)
บาดเจ็บ (ศัลยศาสตร์ออร์โทพีดิกส์, ขาเทียม)
ประสาทศัลยศาสตร์ (เนื้องอกในสมอง, โรคประสาท)
ศัลยศาสตร์ทางเดินปัสสาวะ
นรีเวชศาสตร์
โสตศอนาสิกวิทยา
จักษุวิทยา (ศัลยกรรมตา, การผ่าตัดเลนส์)
อายุรศาสตร์ (ปอด, ไต, พิษวิทยา)
ประสาทวิทยา (จังหวะในสมอง)
หทัยวิทยา
วิทยาทางเดินอาหาร
วิสัญญีแพทย์ (เตียงหลังผ่าตัด)
การดูแลอย่างเข้มข้นครั้งที่ 1 (การช่วยชีวิต)
การดูแลอย่างเข้มข้นครั้งที่ 2 (การช่วยชีวิตทางระบบประสาท, การเกิดลิ่มเลือด)
ไฮเปอร์บาริกออกซิเจนเธอราปี่
กายภาพบำบัด (ฟื้นฟู, การนวด)
การส่องกล้องผ่าตัดฉุกเฉิน (การส่องกล้อง)
การวินิจฉัยด้วยรังสี (เอ็กซเรย์, แมมโมกราฟฟี, เอกซเรย์คอมพิวเตอร์แบบเกลียว, การถ่ายภาพด้วยคลื่นสนามแม่เหล็ก)
การวินิจฉัยการทำงาน (อัลตราซาวนด์, อิเล็กโตรเซฟาโลกราฟฟี, สไปโรกราฟฟี)
พยาธิกายวิภาค (การชันสูตรพลิกศพ, การตรวจชิ้นเนื้อ, ห้องปฏิบัติการทางจุลกายวิภาค)
ห้องปฏิบัติการวินิจฉัยทางคลินิก (การตรวจเลือดและปัสสาวะ ชีวเคมี ภูมิคุ้มกันวิทยา เซลล์วิทยา ปรสิตวิทยา)
แผนกผู้ป่วยนอก (โพลีคลินิก)
ศูนย์การแพทย์ทางไกลระดับภูมิภาค (เทเลเฮลธ์)
บริการสนับสนุน (หน่วยฆ่าเชื้อและฆ่าเชื้อ, หน่วยจัดเลี้ยง, บริการในครัวเรือน, ที่เก็บถาวร)
บาซิลิกาซิสเทิร์น

| --- | --- |
กรีก: Βασιλική Κινστέρνα   ตุรกี: Yerebatan Sarnıcı
บาซิลิกาซิสเทิร์น

แสดงที่ตั้งภายในประเทศตุรกี
ที่ตั้ง: อิสตันบูล
พิกัด: 41°0′29″N 28°58′40″E﻿ / ﻿41.00806°N 28.97778°E﻿ / 41.00806; 28.97778
หมายเหตุเกี่ยวกับสถานที่
การเปิดให้เข้าชม: ใช่
เว็บไซต์: www.yerebatan.com
บาซิลิกาซิสเทิร์น (อังกฤษ: Basilica Cistern, กรีก: Βασιλική Κινστέρνα, ตุรกี: Yerebatan Sarnıcı หรือ Yerebatan Saray) เป็นโพรงน้ำใต้ดินโบราณที่ใหญ่ที่สุดในนครอิสตันบูล ประเทศตุรกี ตั้งอยู่ห่างไป 150 เมตร (490 ฟุต) ทางใต้ของอายาโซฟยา บนคาบสมุทรซารายบูร์นู บาซิลิกาซิสเทิร์นสร้างขึ้นในศตวรรษที่ 6 ในรัชสมัยของจักรพรรดิบีแซนทีน ยุสตีนยาที่หนึ่ง และมีบันทึกอ้างว่าใช้ทาสกว่า 7,000 คนในการก่อสร้าง ปัจจุบันมีการคงระดับน้ำภายในให้ต่ำสำหรับเปิดให้สาธารณชนสามารถเข้าชมได้
ชื่อบาซิลิกานี้ได้มาจากในอดีตซิสเทิร์นนี้ตั้งอยู่ใต้จัตุรัสสาธารณะขนาดใหญ่ที่ชื่อ สโตอาบาซิลิกา (Stoa Basilica) บนเนินเขาที่หนึ่ง ก่อนหน้านี้จัตุรัสเคยเป็นที่ตั้งของบาซิลิกาที่สร้างขึ้นในต้นศตวรรษที่ 3-4
บิบลอส

| บิบลอส جبيل, Βύβλος Jbeil |
| --- | --- |
เมือง
เมืองเก่าบิบลอส
บิบลอสสถานที่ตั้งในเลบานอน
พิกัด:  34°07′25″N 35°39′04″E﻿ / ﻿34.12361°N 35.65111°E﻿ / 34.12361; 35.65111
ประเทศ: เลบานอน
เขตผู้ว่า: เขตผู้ว่าภูเขาเลบานอน
เขต: จเบล
พื้นที่
 • เมือง: 5 ตร.กม. (2 ตร.ไมล์)
 • รวมปริมณฑล: 17 ตร.กม. (7 ตร.ไมล์)
ประชากร
 • เมือง: 40,000 คน
 • รวมปริมณฑล: 100,000 คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
Dialing code: +961
เว็บไซต์: www.jbail-byblos.com

 แหล่งมรดกโลกโดยยูเนสโก
เกณฑ์พิจารณา: Cultural: iii, iv, vi
อ้างอิง: 295
ขึ้นทะเบียน: 1984 (สมัยที่ 8th)
 
บิบลอส (อังกฤษ: Byblos; กรีก: Βύβλος คนท้องถิ่นเรียก จเบล (อาหรับ: جبيل; อังกฤษ: Jbeil) เป็นนครที่ใหญ่ที่สุดในเขตผู้ว่าภูเขาเลบานอน ประเทศเลบานอน เชื่อกันว่ามีผู้อยู่อาศัยครั้งแรกระหว่างก่อนคริสต์ศักราช 8800 ถึง 7000 ปี และยังคงมีผู้อาศัยอยู่จนกระทั่ง 5000 ปีก่อนคริสต์ศักราช ถือเป็นหนึ่งในเมืองที่มีคนอาศัยอยู่ต่อเนื่องที่เก่าแก่มากที่สุดในโลก และเป็นมรดกโลกของยูเนสโก
โยคินี

โยคีจากรัฐราชสถาน(ศตวรรษ 17และ 18); พระปารวตีศิลปะทมิฬนาฑู (ศตวรรษ 9); ไนราตมยา ศักติของเหวัชระ (ศตวรรษ 16)
โยคินี (สันสกฤต: योगिनी) หมายถึง นักพรตหญิงผู้ปฏิบัติโยคะ (ชายเรียกว่าโยคี)[ลิงก์เสีย]
ประวัติ

นักพรตหญิงปรากฏในศาสนาฮินดูหรือวัชรยานและศาสนาเชน โดยปฏิบัติโยคะเช่นเดียวบุรุษ (โยคี) และเริ่มต้นในอายธรรมอินเดียโบราณ
โยคินีในลัทธิศักติและตันตระ > โบสถ์พราหมณ์อุทิศแก่หกสิบสี่โยคินีในนิกายศักติและตันตระ

มีโบสถ์พราหมณ์หลายแห่งในอินเดียที่อุทิศแก่เทวีหกสิบสี่โยคินีในคติฮินดู ที่มีชื่อเสียงคือเจาสฐโยคินีมนเทียร (ฮินดี: चौसठ योगिनी मंदिर) รัฐโอฑิศา ซึ่งปรากฏสมบูรณ์ที่สุดปรากฏมีรายนามดังนี้
เทวีพหุรูปา
พระนางตารา
พระแม่นารัมทา
พระแม่ยมนา
เทพีศานติ
พระนางวารุณี
กษมันศวรี
พระศจี
พระแม่วาราหี
เทวีรันวิราห์
เทพีวรารามุขี
พระแม่ไวษณวี
กาลราตรี
เทพีวิทยรูปา
จันฑิกา
เทพีเวตาลี
พระแม่ฉินนมัสตา
เทพีวริสภาหนา
เทพีชวลากามินี
เทพีคฑาวราห์
เทพีกราลี
พระสุรัสวดี
เทพีพิรูปา
เทวี กาเวรี
เทพีวลามุขะ
นรสิมหิ
เทพีพิราชา
เทพีวิกันตา
พระลักษมี
พระแม่เกามารี
มหามายา
เทพีรติ
เทพีการการี
เทพีสารปาทยา
เทพียักษิณี
พระแม่วินายกี
เทพีวิทยาบาลินี
เทพีวิระกุมารี
พระแม่มาเหศวรี
อัมพิกาเทพี
เทพีกามิยานี
เทพีคันธบารี
เทพีสตุตี
กาลี
พระอุมาเทพี
นารายณี
เทพีสุมุทรา
พระแม่พรหมาณี
เทพีชวลามุขี
เทพีอาคเนยี
พระอทิติ
เทพีจันทรกัณฑี
เทพีวารุเพลา
พระแม่จามุณฑา
มุรตี
แม่พระคงคา
พระแม่ธูมาวดี
พระนางคานธารี
เทพีสวรามังคละ
เทพีอจิตา
สุริยบุตรี
วายุวีณาเทพี
เทวีอโกรธา
ภัทรกาลี
โยคินีในคติพุทธศาสนาวัชรยานและทิเบต

ฑากิณีในศาสนาพุทธแบบทิเบตที่สำคัญมีแปดองค์โดยเป็นเทวีบริวารของเหวัชระและมีหน้าที่รักษาทิศทั้งแปดด้วย[ต้องการอ้างอิง]
| นาม | ทิศทางที่รักษา | เทพอาวุธ |
| --- | --- | --- |
| นางเคารี (อังกฤษ: Gauri) ผิวสีดำ | ประจำ ทิศตะวันออก | ทรงกปาละในหัตถ์ขวาและปลาในหัตถ์ซ้าย |
| นางเฉารี (อังกฤษ: Chauri)  ผิวสีทองแดง | ประจำ ทิศใต้ | ทรงฑมรุในหัตถ์ขวาและในหมูป่าหัตถ์ซ้าย |
| นางเวตาลี (อังกฤษ: Vetali) ผิวสีแดงส้ม | ประจำ ทิศตะวันตก | ทรงเต่าในหัตถ์ขวาและกปาละในหัตถ์ซ้าย |
| นางฆษมารี (อังกฤษ: Ghasmari)  ผิวสีเขียว | ประจำ ทิศเหนือ | ทรงงูในหัตถ์ขวาและกปาละในหัตถ์ซ้าย |
| นางปุกกาสี (อังกฤษ: Pukkasi) ผิวสีน้ำเงิน | ประจำ ทิศตะวันออกเฉียงเหนือ | ทรงสิงโตในหัตถ์ขวาและขวานในหัตถ์ซ้าย |
| นางชาพารี (อังกฤษ: Shabari)  ผิวสีขาวขุ่น | ประจำ ทิศตะวันออกเฉียงใต้ | และถือพัดในมือซ้ายทรงนักพรตในหัตถ์ขวาและวาลวีชนีในหัตถ์ซ้าย |
| นางฉนฑลี (อังกฤษ: Chandali)  ผิวสีเทา | ประจำ ทิศตะวันตกเฉียงใต้ | ทรงจักรในหัตถ์ขวาและในคันไถในหัตถ์ซ้าย |

| นางโทมพี (อังกฤษ: Dombi)  ผิวสีเหลืองทอง | ประจำ ทิศตะวันตกเฉียงเหนือ | ทรงวัชระในหัตถ์ขวาและในปลาในหัตถ์ซ้าย |
มารีอูปอล

| มารีอูปอล |
| --- | --- |
นคร
โบสถ์ออร์ทอดอกซ์วันทาพระมารดาพระเจ้าและวังวัฒนธรรมมารีอูปอล (uk)
   ธง ตราอาร์ม
มารีอูปอลที่ตั้งนครมารีอูปอลในประเทศยูเครน
พิกัด: 47°5′45″N 37°32′58″E﻿ / ﻿47.09583°N 37.54944°E﻿ / 47.09583; 37.54944
ประเทศ (โดยนิตินัย):  ยูเครน
ประเทศ (โดยพฤตินัย):  สาธารณรัฐประชาชนดอแนตสก์
แคว้น (โดยนิตินัย): ดอแนตสก์
เขต (โดยนิตินัย): เทศบาลนครมารีอูปอล
ก่อตั้ง: ค.ศ. 1778
การปกครอง
 • นายกเทศมนตรีโดยนิตินัย:  วาดึม บอยแชนกอ (จนถึงเมษายน ค.ศ. 2022) (Vadym Boychenko Bloc)
 • นายกเทศมนตรีโดยพฤตินัย: Konstantin Ivashchenko (Opposition Platform — For Life)
พื้นที่
 • ทั้งหมด: 244 ตร.กม. (94 ตร.ไมล์)
ประชากร (2021)
 • ทั้งหมด: ประมาณ 431,859 คน
รหัสไปรษณีย์: 87500—87590
รหัสพื้นที่: +380 629
ภูมิอากาศ: Hot summer subtype
เว็บไซต์: mariupolrada.gov.ua/en
มารีอูปอล (ยูเครน: Маріу́поль, อักษรโรมัน: Mariúpol', ออกเสียง: [mɐr⁽ʲ⁾iˈupolʲ] ( ฟังเสียง); รัสเซีย: Мариу́поль, อักษรโรมัน: Mariúpol', ออกเสียง: [mərʲɪˈupəlʲ]), มารียูปิล (ยูเครน: Марію́піль, อักษรโรมัน: Mariiúpil, ออกเสียง: [mɐr⁽ʲ⁾iˈjupilʲ]) หรือ มารีอูโปลี (กรีก: Μαριούπολη, อักษรโรมัน: Marioúpoli) เป็นนครในภาคตะวันออกเฉียงใต้ของประเทศยูเครน ตั้งอยู่บนชายฝั่งทิศเหนือของทะเลอะซอฟตรงปากแม่น้ำกัลมีอุส ในภูมิภาคปรืออาซอวิยา เป็นเมืองใหญ่ที่สุดอันดับที่สิบของยูเครน และอันดับที่สองของแคว้นดอแนตสก์ โดยมีประชากร 431,859 คน ประชากรส่วนใหญ่ของนครสื่อสารด้วยภาษารัสเซีย ในขณะที่สถิติทางชาติพันธุ์พบว่ามีประชากรทั้งชาวยูเครนและชาวรัสเซียอยู่พอ ๆ กัน นอกจากนี้ยังมีชาติพันธุ์กรีกมารีอูปอลเป็นชนกลุ่มน้อยที่สำคัญของนคร นครตั้งขึ้นบนค่ายคอสแซ็กเก่าที่มีชื่อว่ากัลมีอุส และได้รับสิทธิ์ในการเป็นนครในปี 1778 ต่อมาในสมัยโซเวียตซึ่งมีธรรมเนียมการเปลี่ยนชื่อนครตามชื่อผู้นำคอมมิวนิสต์ นครได้เปลี่ยนชื่อใหม่เป็น จดานอฟ (Жда́нов) ตามชื่อของอันเดรย์ จดานอฟ ตั้งแต่ปี 1948 ถึง 1989
ภายหลังสงครามในดอนบัส เมื่อนครดอแนตสก์กลายเป็นเมืองหลวงของสาธารณรัฐประชาชนดอแนตสก์ในปี 2014 นครมารีอูปอลได้ขึ้นมาเป็นศูนย์กลางการปกครองชั่วคราวของแคว้นดอแนตสก์
แจร์ดัน ชาชีรี

| 0 | 1 | 2 | 3 |
| --- | --- | --- | --- |
 ชาชีรีขณะเล่นให้กับสวิตเซอร์แลนด์ในฟุตบอลโลก 2018
ข้อมูลส่วนตัว
ชื่อเต็ม:  แจร์ดัน ชาชีรี
วันเกิด:   (1991-10-10) 10 ตุลาคม ค.ศ. 1991 (33 ปี)
สถานที่เกิด:  กญีลาแน อดีตยูโกสลาเวีย
ส่วนสูง:  1.69 m (5 ft 6 1⁄2 in)
ตำแหน่ง:  ปีก
ข้อมูลสโมสร
สโมสรปัจจุบัน:  ชิคาโกไฟร์
หมายเลข:  10
สโมสรเยาวชน
1999–2001:  เอ็สเฟา เอาคสท์
2001–2009:  บาเซิล
สโมสรอาชีพ*
| ปี |  ทีม |  ลงเล่น |  (ประตู) |
| 2007–2009 |  บาเซิล 2 |  19 |  (8) |
| 2009–2012 |  บาเซิล |  92 |  (18) |
| 2012–2015 |  ไบเอิร์นมิวนิก |  52 |  (11) |
| 2015 |  อินแตร์นาซีโอนาเล |  15 |  (1) |
| 2015–2018 |  สโตกซิตี |  84 |  (15) |
| 2018–2021 |  ลิเวอร์พูล |  45 |  (7) |
| 2021–2022 |  ออแล็งปิกลียอแน |  11 |  (2) |
| 2022– |  ชิคาโกไฟร์ |  29 |  (7) |
ทีมชาติ‡
| 2007–2008 |  สวิตเซอร์แลนด์ อายุไม่เกิน 17 ปี |  10 |  (0) |
| 2008–2009 |  สวิตเซอร์แลนด์ อายุไม่เกิน 18 ปี |  5 |  (0) |
| 2009 |  สวิตเซอร์แลนด์ อายุไม่เกิน 19 ปี |  5 |  (3) |
| 2009–2011 |  สวิตเซอร์แลนด์ อายุไม่เกิน 21 ปี |  7 |  (1) |
| 2010– |  สวิตเซอร์แลนด์ |  108 |  (26) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23 สิงหาคม 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 2 กรกฎาคม 2021
แจร์ดัน ชาชีรี (แอลเบเนีย: Xherdan Shaqiri; เกิดเมื่อวันที่ 10 ตุลาคม ค.ศ. 1991) เป็นนักฟุตบอลชาวสวิสเชื้อสายแอลเบเนีย ปัจจุบันเล่นในตำแหน่งปีกให้แก่ชิคาโกไฟร์ในเอ็มแอลเอส​ และทีมชาติสวิตเซอร์แลนด์
ชาชีรีเคยเล่นให้กับไบเอิร์นมิวนิกในบุนเดิสลีกา และอินเตอร์มิลานในเซเรียอามาก่อน ตั้งแต่ที่ได้ขึ้นมาอยู่ในสโมสรชุดใหญ่ของบาเซิล ชาชีรีมีทั้งความเร็วและการเล่นบอลที่ดี โดยชาชีรีนั้นถนัดเท้าซ้าย จนได้รับฉายาว่า "เมสซิแห่งเทือกเขาแอลป์" และ "คนแคระมหัศจรรย์"
ในฤดูกาล 2015–16 หลังเปิดฤดูกาลมาได้เพียงนัดเดียว ชาชีรีได้ย้ายมายังสโตกซิตีในพรีเมียร์ลีกด้วยค่าตัว 12 ล้านปอนด์ (ประมาณ 600 ล้านบาท) นับเป็นผู้เล่นรายที่ 5 ที่ย้ายเข้าสโมสรในฤดูกาลนี้ (หลังจากที่ก่อนหน้านั้นชาชีรีได้เดินทางมายังบริแทนเนียสเตเดียมเพื่อชมการแข่งขันพรีเมียร์ลีกนัดแรกระหว่างสโตกซิตีกับลิเวอร์พูล ซึ่งสโตกซิตีแพ้ไป 0–1 ประตู) ถือเป็นผู้เล่นที่มีค่าตัวแพงที่สุดในประวัติศาสตร์สโมสร
ชาชิรีเกิดที่เมืองกญีลาแน ยูโกสลาเวีย ครอบครัวของเขาเป็นมุสลิมชาวแอลเบเนีย-คอซอวอ โดยเขาและครอบครัวอพยพมายังสวิตเซอร์แลนด์ในปี 1992
พ่อของเขาทำงานเป็นคนล้างจานในร้านอาหาร ส่วนแม่ของเขาทำงานเป็นพนักงานทำความสะอาด ในวัยเด็กชาชิรีฝันอยากเป็นนักฟุตบอลอาชีพ โดยมีโรนัลโด อดีตนักเตะทีมชาติบราซิลเป็นไอดอล